**KOLLÉGIUMI BENTLAKÁSI MEGÁLLAPODÁS**

Mely létrejött egyfelől a **Szent István Egyetem (továbbiakban: Egyetem) ……………… Kollégiuma** (………………………………………………...) mint **használatba adó** – továbbiakban **Kollégium –;** másfelől

Név:

Születési név: Neptun-kód:

Anyja neve: Felsőoktatási intézmény neve:

Születési hely/idő: Szak:

Állandó lakcím: Évfolyam:

Finanszírozási forma:

[ ]  Államilag finanszírozott/állami ösztöndíjas [ ]  Állami részösztöndíjas

[ ]  PhD hallgató [ ]  Költségtérítéses/önköltséges

mint a Kollégiumi férőhelyet használatba vevő– továbbiakban Kollégista – (Kollégium és Kollégista a továbbiakban együtt: **Felek**) között alulírott napon az alábbi feltételekkel:

**A KOLLÉGIUMI ELHELYEZÉS**

**1.** A Kollégium a Kollégista számára egy kollégiumi férőhelyet biztosít a ………………………...Kollégium …………. számú szobájában, ……….. év ……….hónap ……napjától – ………..év ……….hónap ……..napjáig terjedő időszakra.

**2.** A Kollégista tudomásul veszi, hogy a férőhelyét és az ahhoz kapcsolódó szolgáltatásokat másnak nem adhatja át, bérleti jogviszonyt a férőhelyre nem létesíthet, engedély nélkül másik szobába nem költözhet.

**3.** A férőhely használata magában foglalja a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007 (III. 26.) Korm. rendelet, valamint a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015 (IV. 9.) Korm. rendelet 3. számú melléklete által meghatározott ingyenes kollégiumi alapszolgáltatásokat.

**4.** A Kollégiumba történő be- és kiköltözés időpontját, részletes szabályait a kollégiumi épület Házirendje tartalmazza, melyet a Kollégista megismert és jelen megállapodás aláírásával magára nézve kötelezően elfogad.

**TÉRÍTÉSI DÍJ, FIZETÉSI FELTÉTELEK**

**5.** A kollégiumi férőhely biztosításáért és az ahhoz kapcsolódó alapszolgáltatásokért a Kollégista térítési díjat (kollégiumi térítési díjat vagy otthondíjat) köteles fizetni.

**6.** Az államilag finanszírozott/állami ösztöndíjas nappali tagozatos és PhD hallgató által fizetett kollégiumi térítési díj összege az Egyetem Hallgatói Térítési és Juttatási Szabályzatában (HTJSZ) meghatározott ………………… Ft/fő/hó.

**7.** Az állami részösztöndíjas és a költségtérítéses/önköltséges Kollégista által fizetett otthondíj (önköltségi díj) összege a HTJSZ-ben meghatározott ……………………..Ft/fő/hó.

**8.** A térítési díj fizetésének határideje a tárgyhó 15. napja. Amennyiben a tárgyhónap 15. napja szabad-, munkaszüneti- vagy ünnepnapra esik, úgy a fizetési határidő az azt követő első munkanap.

**9.** a) Az Egyetemmel hallgatói jogviszonyban álló Kollégista a térítési díjat a NEPTUN rendszeren keresztül fizeti meg. A fizetési határidő a NEPTUN rendszerben kiírt tétel teljesítésének időpontjára vonatkozik.

b) Az Egyetemmel hallgatói jogviszonyban nem álló Kollégista a térítési díjat az Egyetem által kiadott számla alapján, az alább megjelölt bankszámlaszámra történő átutalással fizeti meg:

Számla neve: **Szent István Egyetem** Számlaszáma: **10032000-00282826-01120008**

Számlát vezető pénzintézet neve: **Magyar Államkincstár**Közlemény: **<kollégium neve>, <év, hónap>, <befizető neve>**

c) Amennyiben a Kollégista az Egyetem szakkollégiumainak tagjaként másik felsőoktatási intézmény hallgatója, akkor térítési díját a szakkollégium háttérintézményének köteles megfizetni az adott szakkollégium belső utasítása, szabályzata szerint.

**10.** Amennyiben a Kollégista a térítési díjat határidőig nem fizeti be, akkor a következő rendelkezések lépnek életbe:

1. A Kollégistát fizetési kötelezettségi határidejének elmulasztása esetén a kollégiumi épület épületfelelős adminisztrátora írásban, tértivevényes küldemény formájában, vagy átadás-átvételi eljárásban haladéktalanul felszólítja, hogy a küldemény kézhezvételétől számított 8 napon belül pótolja fizetési elmaradását.
2. Amennyiben a Kollégista nem tesz eleget fizetési kötelezettségének a fenti határidőig, úgy a 9. napon a campusigazgató a Kollégista kollégiumi jogviszonyát megszünteti, a Kollégiumból eltanácsolja.

**11.** A kollégiumi férőhely és az ahhoz kapcsolódó alapszolgáltatások biztosításán felül a Kollégium többletszolgáltatásokat nyújthat, melyek igénybevételének szabályait és díjtételeit az adott kollégiumi épület Házirendje tartalmazza. A többletszolgáltatásokért megállapított díjat a Kollégista fizeti.

**A KOLLÉGISTA JOGAI ÉS KÖTELEZETTSÉGEI**

**12.** A Kollégista jogosult igénybe venni a Kollégium szolgáltatásait, valamint a Kollégium által biztosított tanulmányi, szakmai-tudományos, művelődési, szórakozási és sportolási lehetőségeket és részt venni a kollégiumi rendezvényeken.

**13.** A Kollégista zavartalanul használhatja a számára kijelölt férőhelyet, valamint a közös helyiségeket a Kollégiumi házirend szabályainak betartásával.

**14.** A Kollégista jogosult a kollégiumi épület lakógyűlésén szavazati jogú tagként részt venni; a Kollégiummal vagy kollégista voltával kapcsolatos személyes vagy közösséget érintő kérdéseivel írásban a Kollégium illetékes szerveihez, vezetőihez valamint a Hallgatói Önkormányzathoz fordulni, kérelmére, észrevételére 30 napon belül választ kapni.

**15.** A Kollégista jogosult minden az adott kollégiumi épület Házirendjében biztosított további jog gyakorlására; az adott kollégiumi épület a Házirend és a vonatkozó Tűz-és Balesetvédelmi szabályok keretein belül, saját lehetőségeihez mérten, a tanulás és pihenés feltételeit számára legjobban biztosító körülményeket megteremteni önmaga és lakótársai számára.

**16.** A Kollégista előzetes bejelentés alapján – térítés nélkül – szobájában látogatót fogadhat azzal, hogy a látogató legkésőbb 23 óráig a kollégium épületét elhagyja. A 23 óra után történő távozás esetén a kollégistát látogatófogadási díj fizetése terheli az adott épület Házirendje szerint. A Kollégista a látogató fogadásával nem zavarhatja a lakótársak nyugalmát.

**17.** A Kollégista köteles az Egyetem szabályait, különös tekintettel a kollégiumi épület szervezeti és működési rendjét, a házirendet, egyéb előírásokat, a lakógyűlés határozatait betartani.

**18.** A Kollégista köteles az Egyetem és a Kollégium jó hírnevét megőrizni; a rábízott vagy az általa használt eszközöket rendeltetésszerűen – teljes anyagi felelősség mellett – használni, megőrizni.

**19.** A Kollégista köteles az igénybevett többletszolgáltatásokért díjat fizetni, a lakógyűléseken részt venni.

**20**. Amennyiben a Kollégista az Egyetem szakkollégiumainak tagjaként másik felsőoktatási intézmény hallgatója, tudomásul veszi, hogy köteles a Kollégiumra érvényes írott és íratlan együttélési szabályokat, normákat fokozottan betartani. Amennyiben a szakkollégium háttérintézménye 60 napot meghaladó fizetési késedelembe esik, és a kollégiumi térítési díj és az otthondíj más módon sem térül meg az Egyetem számára, úgy az Egyetem jogosult az Egyetemmel hallgatói jogviszonyban nem álló szakkollégisták elhelyezését átmenetileg vagy az adott félév végéig véglegesen megszüntetni.

**FEGYELMI ÉS KÁRTÉRÍTÉSI SZABÁLYOK**

**21.** Fegyelmi vétség elkövetése esetén a Kollégistával szemben fegyelmi eljárást kell indítani a Hallgatói Fegyelmi és Kártérítési Ügyek Elbírálásának rendje szerint. Ezen ügyrend személyi hatályát az Egyetemmel hallgatói jogviszonyban nem álló Kollégista jelen megállapodás aláírásával magára nézve kötelezően elismeri.

**22.** Ha a Kollégista az Egyetemnek jogellenesen kárt okoz a nemzeti felsőoktatásról szóló 2011. évi CCIV. törvény (Nftv.), valamint a Polgári Törvénykönyvről szóló 2013. évi V. törvény (Ptk.) szabályai szerint kell helytállnia. A Kollégista kártérítési felelősségére vonatkozóan a Hallgatói Fegyelmi és Kártérítési Ügyek Elbírálásának rendjének rendelkezései is irányadóak.

**23.** A Kollégista által szobaleltár alapján elszámolási vagy visszaszolgáltatási kötelezettséggel átvett, kizárólagosan használt, kezelt leltári tárgyakért a Kollégista teljes kártérítési kötelezettséggel tartozik.

**24**. A Kollégista tulajdonában álló, Kollégiumba behozott, tartott vagy tárolt dolgok eltűnéséért, megrongálódásáért a Kollégium, illetve az Egyetem semmilyen anyagi felelősséget nem vállal.

**25.** A Kollégista által okozott, a tűz- és balesetvédelmi szabályok megszegéséből származó mindennemű hatósági bírságot a Kollégista köteles megfizetni.

**A MEGÁLLAPODÁS HATÁLYA**

**26.** Jelen megállapodás határozott idejű, az aláírás napjától ……….év …………..hó ……..napjáig hatályos.

**27.** Amennyiben a Kollégiumba beköltözött Kollégista hallgatói jogviszonya megszűnik, úgy jelen szerződés a hallgatói jogviszony megszűnését követő nappal hatályát veszti.

**28.** A megállapodás időbeli hatálya alatt a Kollégiumból kiköltözni és a megállapodást a Kollégista részéről felmondani csak orvosi vagy egyéb igazolás (például a családi körülményekben bekövetkezett méltányolható változást alátámasztó dokumentum) alapján lehet, más esetekben a Kollégista az aktuális félév végéig időarányosan 50%-os havi kollégiumi térítési díj vagy otthondíj megfizetésére köteles. Ez alól kivételt képez a külföldi résztanulmányokat megkezdő Kollégista.

**29.** Jelen megállapodásban nem szabályozott kérdésekben az Egyetem szabályzatai, a Házirend, valamint a mindenkor hatályos magyar jogszabályok rendelkezéseit kell alkalmazni.

**30.** Jelen megállapodás módosítására írásban van lehetőség.

Jelen megállapodást a Felek annak átolvasása és megértése után, tartalmának kölcsönös elfogadásával kettő (2) példányban írják alá, amelyből egy (1) példány a Kollégiumot, egy (1) példány a Kollégistát illet meg.

Budapest,……………………………………….

|  |  |
| --- | --- |
| …………………………………………… | …………………………………………… |
| campusigazgatóSzent István Egyetem………….…………………… Kollégium | Használatba vevő |